ઘણા આ જમાનાની વિચારધારા ધરાવતા હોવા છતાં રીતરિવાજોને વળગી રહેવાનું પસંદ કરે છે. વડીલો જેમ કહે એમ અથવા તો વર્ષો સુધી બધાએ જ કર્યું છે તો આપણે શું કામ નહીં કરવાનું એમ વિચારે છે. લગભગ બધા જ ગુજરાતીઓના ઘરમાં આ પરંપરા ચાલી આવે છે. પરંતુ માથું ન ધોવા પાછળ સાયન્ટિફિક કોઈ કારણ જ નથી એમ જણાવતાં પાર્લામાં છેલ્લાં ૩૧ વર્ષથી મૅટરનિટી હૉસ્પિટલ ચલાવતા ડૉ. અમિશ દોશી કહે છે, ‘ગર્ભાવસ્થા કોઈ રોગ નથી જેમાં જાત-જાતની પરેજી પાળવી પડે. જે સ્ત્રી ગર્ભાવસ્થામાં હોય તેણે પહેલાં તે જે રીતે એક નૉર્મલ લાઇફ જીવતી હતી એ જ રીતે જીવવી જોઈએ. જેમ કે રોજબરોજનું કામ કરવું. તેમ જ તે માથું પણ ધોઈ શકે છે. માથું ન ધોવા પાછળ કોઈ સાયન્ટિફિક કારણ નથી.’